Decimális igazítás az Excelben - Azonnal használható Excel tippek
Mérnökként sok számmal dolgozom, melyek különböző tizedesjeggyel szerepelnek. Praktikus lenne, ha a Wordhoz hasonlóan az Excelben is lenne decimális igazítás, vagyis úgy jelennének meg a számok, hogy a tizedesvessző pont egymás alatt van. (Anélkül, hogy a felesleges tizedesjegyeket, -vesszőt állítanám fehér színűre.)
Az Excelben is van decimális igazítás
A decimális igazításhoz a Cellaformázás (Ctrl 1) Egyéni formátumban a tizedesvessző után használj ? (kérdőjelet). Annyi kérdőjelet írj, ahány tizedesjegyet maximum meg akarsz jeleníteni.
Az Excel a tizedesvessző előtt és után is max 15 számjegyet képes megjeleníteni.
A tizedesvessző előtti részt tetszés szerint formázhatod. Például ha szeretnéd az ezres tagolást, és hozzá max 5 tizedesjegyet, akkor a decimáliis igazítás formátumkódja: # ##0,?????
Százalék esetén, pl. 4 tizedesjeggyel: 0,????%
Ilyenkor a % jelek is egymás alá kerülnek.
Ha szeretnél a % jel elé egy szóközt, akkor azt idézőjelek közé írd be:
0,????” “%
A decimális formázás szépséghibája
Érdekes, hogy ennél a formázásnál egész számok (vagy százalékok) esetén is kiteszi az Excel a tizedesjegyet, utána viszont nem ír semmit.
Ha ilyen esetben szeretnél legalább egy karaktert (nullát) fixen látni, akkor cseréld le az első kérdőjelet nullára – a nulla ugyanis a ‘kötelező’ helyiértéket jelöli a formátumkódoknál:
# ##0,0????
0,0???” “%
Ez is hasznos lehet a formázáshoz
Így tudunk segíteni Neked:
Excel Tankönyv: Kezdőtől a haladó szintig megismerheted az Excelben rejlő lehetőségeket. Ha szeretsz könyvből tanulni, akkor ez egy jó lehetőség, hogy egy általános képed legyen az Excel funkcióiról.
ExcelTitok VIP Klub: egy hely, ahol a saját tempódban tanulhatsz, és bármikor felteheted a kérdéseidet.
Személyre szabott, egyéni Excel tanfolyamok: profi tanárainkkal szívesen segítünk, hogy megértsd és begyakorold az Excel különböző funkcióit.
ElőzőElőző hasznos cikkNem találok megfelelő dátum formátumot
Ctrl Home: mindig hazavisz! Elindult a Facebook oldalunkon egy 55 napos kihívás, ahol együtt tanuljuk meg elengedni az egeret, és helyette a billentyűzetet használni. A sorozat …
Készítettem egy táblázatot, amit szeretnék egymás alá másolni többször. Viszont beillesztés után eltűnik a sormagasság. Nem szeretném egyesével módosítani a sorokat. Válasz: Ha cellákat másolsz és illesztesz …